Държавен вестник, бр. 95, 2023 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  95
съюз, преминават към администрацията на 
Министерския съвет при условията и по реда 
на чл. 87а от Закона за държавния служител, 
и по чл. 123 от Кодекса на труда.
§ 39. Параграфи 25, § 31, т. 2, § 32, § 34 – 37 
и § 38, ал. 2 влизат в сила от 1 януари 2024 г.
Министър-председател: 
Николай Денков
Главен секретар на Министерския съвет: 
Ваня Стойнева
8141
ПОСТАНОВЛЕНИЕ № 220 
ОТ 8 НОЕМВРИ 2023 Г.
за одобряване на допълнителни разходи/транс-
фери за 2023 г. за финансово осигуряване на 
дейности по Национална програма „Заедно 
в изкуствата и в спорта“, приета с Решение 
№ 408 на Министерския съвет от 2023 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи/
трансфери в размер 24 772 019 лв. за финан­
сово осигуряване на дейности по Национална 
програма „Заедно в изкуствата и в спорта“.
(2) Средствата по ал. 1 се разпределят, 
както следва:
1. допълнителни трансфери за 2023 г. по 
бюджетите на общините – 22 129 997 лв., 
разпределени съгласно приложението;
2. допълнителни разходи/трансфери за 
2023 г. по бюджета на Министерството на 
образованието и науката – 2 468 360 лв., в т.ч.  
28 911 лв. трансфер за Техническия универ­
ситет – София;
3. допълнителни разходи за 2023 г. по 
бюджета на Министерството на културата –  
147 601 лв.;
4. допълнителни разходи за 2023 г. по 
бюджета на Министерството на младежта и 
спорта – 26 061 лв.
Чл. 2. Сумата по чл. 1, ал. 1 се осигурява за 
сметка на предвидените разходи по централния 
бюджет за 2023 г. за изпълнение на политики 
по чл. 1, ал. 5, т. 2.4 от Закона за държавния 
бюджет на Република България за 2023 г.
Чл. 3. Допълнителните трансфери по чл. 1, 
ал. 2, т. 1 се предоставят по бюджетите на 
общините от централния бюджет под фор­
мата на обща субсидия за делегираните от 
държавата дейности.
Чл. 4. (1) Със сумата 2 439 449 лв. да се 
увеличат разходите по „Политика в областта 
на всеобхватното, достъпно и качествено 
предучилищно и училищно образование. 
Учене през целия живот“, бюджетна програ­
ма „Развитие на способностите на децата и 
учениците“, по бюджета на Министерството 
на образованието и науката за 2023 г., в т.ч. 
7300 лв. разходи за персонал.
(2) Със сумата 2 432 149 лв. да се увеличат 
показателите по чл. 16, ал. 3 от Закона за 
държавния бюджет на Република България 
за 2023 г.
Чл. 5. (1) Със сумата по чл. 1, ал. 2, т. 3 
да се увеличат разходите по „Политика в 
областта на създаване и популяризиране на 
съвременно изкуство в страната и в чужбина 
и достъп до качествено художествено обра­
зование“, бюджетна програма „Обучение на 
кадри в областта на изкуството и културата“, 
по бюджета на Министерството на културата 
за 2023 г.
(2) Със сумата по чл. 1, ал. 2, т. 3 да се 
увеличат показателите по чл. 17, ал. 3 от 
Закона за държавния бюджет на Република 
България за 2023 г.
Чл. 6. (1) Със сумата по чл. 1, ал. 2, т. 4 
да се увеличат разходите по „Политика в 
областта на спорта за учащи и спорта в сво­
бодното време“, бюджетна програма „Спорт 
за учащи“, по бюджета на Министерството 
на младежта и спорта за 2023 г.
(2) Със сумата по чл. 1, ал. 2, т. 4 да се 
увеличат показателите по чл. 27, ал. 3 от 
Закона за държавния бюджет на Република 
България за 2023 г.
Чл. 7. Министърът на образованието и на­
уката, министърът на културата и министърът 
на младежта и спорта да извършат съответ­
ните промени по бюджетите си за 2023 г. и 
да уведомят министъра на финансите.
Чл. 8. Министърът на финансите да извър­
ши налагащите се промени по централния 
бюджет, включително по бюджетните вза­
имоотношения на общините с централния 
бюджет за 2023 г.
Заключителни разпоредби
§ 1. Постановлението се приема на осно­
вание чл. 109, ал. 3 във връзка с чл. 55a от 
Закона за публичните финанси, чл. 1, ал. 5, 
т. 2.4 от Закона за държавния бюджет на Ре­
публика България за 2023 г. и т. 3 от Решение 
№ 408 на Министерския съвет от 2023 г. за 
одобряване на национални програми за раз­
витие на образованието.
§ 2. Изпълнението на постановлението се 
възлага на министъра на образованието и 
науката, министъра на културата, министъ­
ра на младежта и спорта и на кметовете на 
съответните общини.
§ 3. Постановлението влиза в сила от деня 
на обнародването му в „Държавен вестник“.
Министър-председател: 
Николай Денков
Главен секретар на Министерския съвет: 
Ваня Стойнева